Postup k podávaniu žiadosti o umiestnenie na strednú školu a zabezpečenie povinnej školskej dochádzky
Vážení zákonní zástupcovia absolventov základnej školy,
v prípade, že Vaše dieťa nebolo prijaté na žiadnu strednú školu, Regionálny úrad školskej správy v Prešove v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov umiestni Vaše dieťa na strednú školu. Pre umiestnenie je potrebné dodržať nasledujúci postup:
1. Na webovom sídle Regionálneho úradu školskej správy v Prešove je zverejnené tlačivo žiadosti o umiestnenie žiaka na strednej škole pre zabezpečenie povinnej školskej dochádzky (16653.202aac.docx). Túto žiadosť je potrebné vytlačiť, vypísať hornú časť žiadosti a podpísať zákonnými zástupcami.
2. Na webovom sídle Regionálneho úradu školskej správy v Prešove je zverejnený zoznam škôl s voľnými miestami po 2. kole prijímacích skúšok. (16654.c48cc6.xlsx)
3. Navštívte riaditeľa vybranej strednej školy so žiadosťou a vysvedčením z 9. ročníka základnej školy.
4. Nechajte si potvrdiť spodnú časť žiadosti riaditeľom navštívenej strednej školy, že má voľné miesto vo Vami vybranom odbore strednej školy.
5. Potvrdenú žiadosť a kópiu vysvedčenia z 9. ročníka základnej školy doručte (osobne, poštou alebo prostredníctvom www.slovensko.sk,  nestačí emailom) na Regionálny úrad školskej správy v Prešove, Tarasa Ševčenka 3927/11, 080 01 Prešov.
6. Regionálny úrad školskej správy v Prešove následne Vašu žiadosť posúdi a doručí odpoveď Vám aj strednej škole.
7. Stredná škola vydá Rozhodnutie o prijatí na základe listu Regionálneho úradu školskej správy v Prešove, ktoré doplní usmernením k nástupu na strednú školu.

